ΜΑΘΗΜΑ 3ο

2.1.1-2.1.2: ΚΟΙΝΩΝΙΚΕΣ ΟΜΑΔΕΣ/ ΔΙΑΚΡΙΣΕΙΣ ΚΟΙΝΩΝΙΚΩΝ ΟΜΑΔΩΝ (σελ.15-16)

**ΚΟΙΝΩΝΙΚΕΣ ΟΜΑΔΕΣ (σελ. 15)** (π.χ. μαθητές)

* Οργανωμένο σύνολο ατόμων (υπάρχουν μορφές οργάνωσης, π.χ. τάξη)
* που επικοινωνούν μεταξύ τους (υπάρχουν κοινές δραστηριότητες, π.χ. μάθημα, διάλειμμα)
* έχουν κοινούς σκοπούς (επιδιώκεται κάτι κοινό, π.χ. μάθηση)
* και αποκτούν αίσθηση της ομάδας (πραγματοποιείται με απόκτηση «ταυτότητας», π.χ. μαθητής)

**ΔΙΑΚΡΙΣΕΙΣ ΚΟΙΝΩΝΙΚΩΝ ΟΜΑΔΩΝ (σελ. 16)**

* Πρωτογενείς : δημιουργούνται εκ φύσεως, στα πρώτα βήματα της ζωής του ατόμου (π.χ. οικογένεια, παρέα)
* Δευτερογενείς: δημιουργούνται με επιλογή του ατόμου στην πορεία της ζωής του (π.χ. επαγγελματικοί σύλλογοι, συμμαθητές)
* Ανοιχτές : συμμετοχή με συμπλήρωση κάποιας προϋπόθεσης (π.χ. επαγγελματικοί σύλλογοι. Προϋπόθεση: κατοχή τίτλου επαγγέλματος )
* Κλειστές: συμμετοχή με συμφωνία της ομάδας (π.χ. Φιλική Εταιρεία, συμμορίες)

2.1.2: ΔΙΑΚΡΙΣΕΙΣ ΣΕ ΒΑΡΟΣ ΚΟΙΝΩΝΙΚΩΝ ΟΜΑΔΩΝ (σελ.16)

**ΑΠΟΤΕΛΕΣΜΑΤΑ ΣΥΜΒΙΩΣΗΣ ΚΟΙΝΩΝΙΚΩΝ ΟΜΑΔΩΝ**

* Πολυπολιτισμός: συμβίωση πολλών και διαφορετικών κοινωνικών ομάδων (παράδειγμα ξένοι μετανάστες)
* Παγκοσμιότητα: ομοιόμορφος χαρακτήρας τρόπου ζωής (παράδειγμα: ξένη μουσική και τρόπος διασκέδασης κοινός σε πολλές χώρες) και επέκταση ανθρώπινης δραστηριότητας σε παγκόσμιο επίπεδο, π.χ. πολυεθνικές εταιρείες)
* Προκατάληψη: η αρνητική αντίληψη για άτομα διαφορετικών κοινωνικών ομάδων
* Ρατσισμός: η αρνητική στάση απέναντι σε άλλες κοινωνικές ομάδες (ως προς το φύλο, την ηλικία, τη χώρα, την κοινωνική τάξη, τη θρησκεία, την υγεία κλπ.)
* Ευάλωτες κοινωνικές ομάδες: οι κοινωνικές ομάδες που υφίστανται άνιση μεταχείριση (λόγω θρησκείας ή εθνικής ταυτότητας, φύλλου, αναπηρίας, κλπ.)

2.2- 2.3: ΕΝΤΑΞΗ ΚΑΙ ΔΙΑΛΥΣΗ ΚΟΙΝΩΝΙΚΗΣ ΟΜΑΔΑΣ (σελ.18)

**ΕΝΤΑΞΗ ΣΤΗΝ ΚΟΙΝΩΝΙΚΗ ΟΜΑΔΑ – ΛΟΓΟΙ (σελ. 18)**

α) Κοινωνικότητα (π.χ. παρέες)

β) Κοινά ενδιαφέροντα (π.χ. αθλητικοί σύλλογοι, πολιτικές νεολαίες)

γ) Ανάγκη μίμησης και απόκτησης ταυτότητας (π.χ. χούλιγκανς)

δ) Ανάγκη ανάδειξης (π.χ. ηγέτες περιθωριακών κοινωνικών ομάδων)

**ΔΙΑΛΥΣΗ ΚΟΙΝΩΝΙΚΗΣ ΟΜΑΔΑΣ – ΛΟΓΟΙ (σελ. 18)**

Με παύση κοινού σκοπού:

α) Διαφωνίας (π.χ. Φιλική εταιρεία)

β) Αλλαγής συμφερόντων (π.χ. αγροτικές ομάδες)

γ) Αλλαγή κοινωνικών συνθηκών (π.χ. αντιδικτατορικές ομάδες)

*ΠΡΟΣΘΕΤΕΣ ΠΛΗΡΟΦΟΡΙΕΣ*

* *Ομάδες πίεσης: οργανωμένες ομάδες πολιτών που σκοπεύουν μέσω της άσκησης πίεσης στην πολιτική εξουσία, να προωθήσουν τα συμφέροντα μιας συγκεκριμένης κοινωνικής ομάδας (π.χ. ενώσεις καταναλωτών)*
* *Κίνημα: σύνολο των οργανώσεων ενεργών πολιτών που αναπτύσσουν συλλογική δράση και μέσω του δημοκρατικού διαλόγου προωθούν αιτήματα, κατά κανόνα γενικού συμφέροντος προκειμένου να επηρεάσουν τη διαμόρφωση των πολιτικών αποφάσεων (π.χ. κίνημα προστασίας ανθρωπίνων δικαιωμάτων)*